**2021 m. Rumšiškių bėgimas „Aplink Lietuvą“**

**N U O S T A T A I**

**TIKSLAI:**

-Surengti šventę dalyviams ir žiūrovams;

-Skatinti Lietuvos žmones ir svečius sportuoti, judėti, varžytis, kovoti tarpusavyje, mąstant apie sveiką gyvenimo būdą, neatsižvelgiant į jų amžių;

-Skatinti Lietuvos žmones ir svečius besivaržant tarpusavyje atrasti atskirų Lietuvos regionų gamtos ir architektūros grožį, kultūrą ir istoriją.

**UŽDAVINIAI:**

-Populiarinti bėgimą Lietuvoje;

-Kviesti bėgimo mėgėjus ir profesionalus dalyvauti finaliniame, XVI Lietuvos bėgimo taurės etape Rumšiškėse;

-Sudaryti sąlygas dalyviams rungtyniauti tarpusavyje;

-Suskaičiuoti dalyvių surinktus taškus ir įtraukti į bendrą rezultatų lentelę;

-Išsiaiškinti ir apdovanoti pajėgiausius Rumšiškių bėgimo dalyvius bei visų Lietuvos bėgimo taurės etapų geriausius bėgikus.

**ORGANIZATORIAI:** VšĮ „Alytaus sporto draugija”.

**ORGANIZATORIŲ ATSAKOMYBĖ IR PAREIGOS:**

-Registruoti renginio dalyvius, pagaminti ir išduoti numerius;

-Reklamuoti renginį bei vykdyti viešųjų ryšių kampaniją, siekiant populiarinti renginį ir sutraukti kuo didesnį dalyvių skaičių;

-Pritraukti į bėgimą kuo gausesnį būrį Kauno rajono gyventojų;

-Užtikrinti saugias bėgimo sąlygas.

**PROGRAMA, LAIKAS IR VIETA:**

**Bėgimas „Aplink Lietuvą“ vyks spalio 24 d. Liaudies buities muziejuje Rumšiškėse.**

9.00 – registracija ir numerių išdavimas varžybų centre.

10.45 – Varžybų atidarymas.

11.00 – PUSMARATONIO STARTAS pagal HANDICAP\* taisykles, kurios bus paskelbtos varžybų vietoje ir mūsų svetainėje.

11.45 – STARTAS 5 km ir 10 km

12.45 – Vaikų bėgimas 300 m

14:00 – APDOVANOJIMAI

14:00 – APDOVANOJIMAI – 2021 LBT\*\*

 *\*  Lietuvos bėgimo taurės dalyviai paleidžiami pagal amžių ir pasiektus rezultatus bendroje Lietuvos bėgimo taurės  įskaitoje (Handikapas – sporto (bėgimo, dviračių, automobilių, buriavimo) varžybos, kuriose silpnesniems varžovams teikiama lengvatų (trumpesnė distancija, mažesnis krūvis arba dalyviai paleidžiami anksčiau).*

*\*\* Absoliučios įskaitos 3 vyrai ir 3 moterys bus apdovanojami Lietuvos bėgimo taurės uždarymo renginyje Tauragėje po bėgimo karių dienai paminėti.*

**TRASA:**

Rumšiškių etapo trasa – žvyro takelis, asfalto takeliai ir akmenimis grįstas takas Liaudies buities muziejuje. Dalyviai turės įveikti 5,2745 km ilgio ratą.

**DISTANCIJOS:**

300 m – mažųjų bėgimas;

1,5 km - 1 ratas;

5,2745 km – 1 ratas;

10,549 km – 2 ratai;

21,098 km – 4 ratai.

Pagrindiniu etapo nuotoliu bus laikoma – 21,098 km distancija, kuri bus įtraukta į bendrą Lietuvos bėgimo taurės įskaitą.

**DALYVIAI:**

Varžybose gali dalyvauti visi norintys, užpildę dalyvio registracijos formą, visi dalyviai bėgime dalyvauja laisva valia ir niekieno neverčiami bei prisiima visą su dalyvavimu bėgime susijusią (taip pat ir su įvairiais sveikatos sutrikimais, ir pan.) riziką bei įsipareigoja dėl to nereikšti renginio organizatoriams jokių pretenzijų. Už nepilnamečius, dalyvaujančius renginyje, atsako jų tėvai, globėjai arba treneris.

Kiekvienas dalyvis užsiregistravimu savaime sutinka, kad renginio organizatoriai visas renginio metu padarytas nuotraukas bei filmuotą medžiagą gali laisvai ir be atskiro sutikimo naudoti rinkodaros tikslais.

**AMŽIAUS GRUPĖS**:

Bėgimo dalyviai suskirstyti pagal amžiaus grupes:

Vaikai (tik 300 m distancijoje): BM6 - gimę 2015 m. ir jaunesni.

Berniukai ir Mergaitės (tik 1,5 km  distancijoje) BM10 - gimę nuo 2014 iki 2011 m.;

Berniukai ir Mergaitės (tik 1,5 km  distancijoje) BM14 - gimę nuo 2010 iki 2007 m.;

Jaunučiai (tik 5 km distancijoje): BM – gimę nuo 2006 iki 2005 m.;

Jauniai (tik 5 km ir 10 km distancijoje): BM – gimę nuo 2004 iki 2005 m.;

Elitas (visose distancijose): VM – gimę 2003 m. ir vyresni.

**SPECIALIOS SĄLYGOS IR APRIBOJIMAI:**

Registruotis į bet kurią rungtį galima tik savo vardu. Savo numerį perduoti kitam dalyviui draudžiama. Tokiu atveju dalyviai bus diskvalifikuojami, o rezultatai į varžybų protokolą neįtraukiami.

Norint keisti distanciją, reikia sumokėti (10 eur) distancijos keitimo mokestį.

Kiekvienas dalyvis varžybose privalo turėti ant viršutinių rūbų tvarkingai pritvirtintą numerį. Ant kiekvieno numerio (300 m, 5,2745 km 10,549 km ir 21,098 km) yra pritvirtinta laiko matavimo elektroninė mikroschema. Numeris turi būti priekyje (ant krūtinės) nesuglamžytas, neužspaustas rankomis ar drabužiais.

Dalyviams bei juos palaikantiems asmenims griežtai draudžiama naudoti bet kokias transporto priemones, pvz.: dviračius, riedučius, riedlentes, ir kitas ratuotas transporto priemones. Dalyviai, pažeidę šį nuostatų punktą, bus diskvalifikuojami.

Dalyviams varžybų metu draudžiama naudotis bet kokia asmenine palyda. Pažeidusieji šią taisyklę dalyviai bus diskvalifikuojami.

Renginio metu draudžiama trasoje vedžioti bet kokius gyvūnus.

Varžybų dalyviams nors kiek nukrypti nuo bėgimo trasos (be teisėjo leidimo) yra draudžiama. Dalyviai, pažeidę šią taisyklę, bus diskvalifikuojami.

Bet kokios dalyvių pretenzijos turi būti pateiktos raštu varžybų vyr. teisėjui ne vėliau kaip per 30 minučių po varžybų pabaigos. Dalyvis, pateikdamas pretenziją, privalo sumokėti 100 EUR mokestį, kuris grąžinamas tik tuo atveju, jeigu apeliacinė komisija (bėgimo direktorius, vyr. teisėjas) pretenziją patenkins. Kol dalyvis nesumoka šio mokesčio, pretenzijos nesvarstomos.

**APDOVANOJIMAI:**

300 m distancijos dalyvis/ė apdovanojami atminimo medaliais;

1,5 km distancijos nugalėtojai, jaunučiai ir jauniai

5,2745 km distancijos nugalėtojai, jaunučiai ir jauniai (po tris moteris ir tris vyrus);

10,549 km distancijos nugalėtojai (po tris moteris ir tris vyrus);

21,098 km distancijos nugalėtojai  (10 moterų ir 10 vyrų);

Jauniausias/ia Rumšiškių bėgimo dalyvis/ė.

Vyriausias/ia Rumšiškių bėgimo dalyvis/ė.

3 Greičiausi klubai apdovanojami piniginiais prizais: I vieta – 150 €, II vieta – 100 €, III vieta – 50 €.

- Į komandinę LBT Rumšiškių etapo įskaitą patenka komandos narių rezultatai iš etapo 21,098 KM įskaitinės distancijos.

- Į komandinę įskaitą įtraukiami komandos/klubo greičiausių 3 vyrų ir 3 moterų rezultatai. Tai reiškia, kad jei etape dalyvauja 0 moterų arba 0 vyrų, taškai už etapą nėra skiriami.

- Klubui/komandai skiriamas 1 taškas už kiekvieną įskaitinėje distancijoje dalyvavusį bėgiką (DNF ir DSQ taip pat įsiskaičiuoja).

- TOP 3 klubo/komandos vyrai ir TOP 3 klubo/komandos moterys, gauna po 1 tašką už kiekvieną aplenktą  dalyvį.

- Klubui/ komandai, norint patekti į komandinę įskaitą, etape turi dalyvauti bent du skirtingų lyčių dalyviai. T.y. jei dalyvauja klubo/komandinis 3 vyrai, bet nė vienos moters ir atvirkščiai, klubas/komanda taškų negauna.

- Galimos kombinacijos:

3 vyrai x 3 moterys;

3 vyrai x 2 moterys;

3 vyrai x 1 moteris;

2 vyrai x 3 moterys;

2 vyrai x 2 moterys;

2 vyrai x 1 moteris;

1 vyras x 3 moterys;

1 vyras x 2 moterys;

1 vyras x 1 moteris;

***Pavyzdys:****Klubą „Spartuoliai Utenos bėgimo etape atstovavo 56 dalyviai. Iš viso renginyje buvo 186 dalyviai.*

*Klubo „Spartuoliai“ pirmieji 3 vyrai užėmė atitinkamai 2; 64 ir 92 vietas.*

*Klubo „Spartuoliai“ pirmosios 3 moterys atitinkamai užėmė 7; 19 ir 54 vietas.*

*Klubas "„Spartuoliai“ etape gauna taškus: 56+184+122+94+179+167+132=934*

*Tame pačiame renginyje klubą „Greituoliai“ atstovavo 5 dalyviai, 4 vyrai ir 1 moteris.*

*klubo „Greituoliai“ pirmieji 3 vyrai atitinkamai užėmė 1,3 ir 8 vietas. Klubo vienintelė moteris užėmė 15 vietą.*

*Klubas „Greituoliai“ gauna taškus: 5+185+183+178+171=722*

2021 m. Lietuvos bėgimo taurės bendrosios įskaitos nugalėtojai pagal visas amžiaus grupes.

2021 m. Lietuvos bėgimo taurės absoliučios įskaitos nugalėtojai (3 moterys ir 3 vyrai) paskelbiami Rumšiškėse, tačiau apdovanojimai jiems bus įteikti Tauragėje 2021-11-14 per 2021 metų LBT sezono pristatymą.

**DALYVIŲ MOKESČIAI:**

|  |  |  |  |  |
| --- | --- | --- | --- | --- |
| Visos distancijos | Kainaiki 2020-12-31 23:59 val. | Kaina nuo 2021-01-01d.Iki 2021-09-30 d. 23:59 val. | Kaina nuo 2021-10-01 d.Iki 2021-10-21 d. 17:00 val. | Renginio dieną |
| Vaikų bėgimas 300 m | 0 | 0 | 0 | 0 |
| Moksleiviai / Senjorai | 3€ | 5€ | 10€ | 20€ |
| Suaugę | 5€ | 10€ | 15€ | 20€ |

Dalyvio startinis mokestis pervedamas per Paysera mokėjimo sistemą.

Jei užsiregistravęs asmuo per 5 darbo dienas nesumoka nurodyto starto mokesčio, jis automatiškai šalinamas iš užsiregistravusių dalyvių sąrašų. Toks dalyvis, norėdamas dalyvauti, privalo registruotis iš naujo. Mokėjimas turi būti vykdomas pagal mokėjimo dieną nustatytą starto mokesčio tarifą. Sumokėjus netinkamą starto mokestį, jis  nebus užskaitomas!

Dalyvio startinis mokestis negrąžinamas ir neperleidžiamas kitam dalyviui.

**DALYVIŲ REGISTRAVIMAS IR NUMERIŲ IŠDAVIMAS:**

Visi dalyviai gali registruotis paspaudę bėgimo varžybų registracijos nuorodą interneto svetainėje – [www.begimotaure.lt](http://www.begimotaure.lt/).

**Registracija į 21,098 km stabdoma spalio 21 d. 17:00 val.**

**Registracija į 10,549 km, 5,2745 km, 300 m stabdoma spalio 23 d. 20:00 val.**

**Renginio dieną registruotis bus galima, tačiau užsiregistravus į 21,098 km dalyvis bėgs be vardinio numerio bei startuos su paskutiniais, greičiausiais sportininkais (startas vykdomas pagal HANDICAP taisykles).**

Varžybų dieną registracija ir numerių atsiėmimas nuo 9.00 val. iki 10.45 val. varžybų vietoje.

Dalyvis, tik tinkamai užpildęs registracijos formą ir apmokėjęs starto mokestį, įtraukiamas į starto protokolą.

**PRIĖMIMO SĄLYGOS**

Finišavę bėgikai bus vaišinami koše ir karšta arbata bei vandeniu.

**FINANSAVIMAS**

Dalyvių komandiruotės išlaidas ir startinį mokestį apmoka siunčiančios organizacijos, rėmėjai arba patys bėgimo dalyviai. Varžybų vykdymo išlaidas finansuoja bėgimo klubas „Šviesos kariai“ ir VšĮ „Lietuvos bėgimo taurė”.

**Sporto mokyklų, klubų ir įmonių registracija**

Organizatoriai suteikia galimybę registruoti kelis dalyvius vienu metu ir jų dalyvių mokesčius sumokėti vienu pavedimu. Norintys vienu metu registruoti kelis dalyvius, turi užregistruoti visus dalyvius mūsų puslapyje [www.begimotaure.lt](http://www.begimotaure.lt/) iki apmokėjimo, bet nemokėti, užpildyti žemiau pateiktą lentelę ir ją atsiųsti info@begimotaure.lt, tada mes išrašysime Jums sąskaitą faktūrą ir patvirtinsime dalyvius.

1. Komandoms ir klubams galima bendra registracija, užpildžius komandinę paraišką. PVZ:

|  |  |  |  |  |  |  |  |
| --- | --- | --- | --- | --- | --- | --- | --- |
| Eil. Nr | Vardas | Pavardė | Gimimo data | Telefonas | E. paštas | Klubas | Miestas |
|   |   |   |   |   |   |   |   |